cyanic-selkie/wikianc huggingface dataset:
অমরেন্দ্রনাথ চট্টোপাধ্যায়
প্রাথমিক জীবন
কলকাতার নিকটবর্তী হুগলি জেলার উত্তরপাড়ায় ১ জুলাই ১৮৭৯ সালে জন্মগ্রহণ করেন। অমরেন্দ্রের পিতা ছিলেন ছিলেন উপেন্দ্রনাথ চট্টোপাধ্যায়। উত্তরপাড়ায় প্রাথমিক শিক্ষা এবং ভাগলপুরের মাধ্যমিক পর্যায়ে শিক্ষালাভের পর, অমরেন্দ্র কলকাতার সুপরিচিত ডাফ কলেজে (বর্তমানে স্কটিশ চার্চ কলেজ ) যোগদান করেন, যেখানে তার সহপাঠীদের মধ্যে ছিলেন পরবর্তী জীবনের বিপ্লবী সহকর্মী উপেন্দ্রনাথ ব্যানার্জি এবং ঋষিকেশ কঞ্জিলাল। স্নাতক খবার পর, তিনি এবং তার বন্ধুরা সুরেন্দ্রনাথ ব্যানার্জি র সঙ্গে  পুরো ভারতবর্ষে তার বক্তৃতা সফরে গিয়েছিলেন এবং সুরেন্দ্রনাথ ব্যানার্জি র দ্বারা প্রভাবিত হয়ে পরবর্তীকালে সমাজসেবার কেন্দ্রগুলি খুলেছিলেন। দেশভাগ বিরোধী আন্দোলনের সময়, ব্রিটিশ পণ্য বর্জনের বিষয়টি চিহ্নিত করে অমরেন্দ্র জাতীয় স্বেচ্ছাসেবক আন্দোলনের নেতৃত্ব দেন।
প্রথম পদক্ষেপ
রাজা পিয়ারিমোহন ও তার পুত্র রাজেন্দ্রনাথ মুখার্জী ('মিসরি বাবু') দ্বারা অর্থায়নে, তিনি উত্তরপাড়া শিল্প-সমিতি প্রতিষ্ঠা করেন, একটি কাঠের জিনিস তৈরির কারখানা করেছিলেন, ছয়টি হস্তচালিত তাঁত কিনে স্বদেশী কাপড়  বিক্রি শুরু করেছিলেন।  খুব শীঘ্রই তিনি নদিয়ার পোড়াগাছা ইউনিটটির তত্ত্বাবধান করেন,  যতীন্দ্রনাথ মুখার্জী ( বাঘা যতীন বা যতীন মুখার্জী ) কে সহায়তা প্রদান করেন। তারা ছাত্র ভান্ডার ("স্টুডেন্টস এম্পোরিয়াম") গঠনে সহযোগিতা করেছিলেন, যা পরবর্তীতে শ্রমজীবী সমবায় ("শ্রমিকদের সমবায়") রূপান্তরিত হয়েছিল।
১৯০৩ সাল থেকে যখন যতীন মুখোপাধ্যায় সরাসরি  অরবিন্দ ঘোষের  আদেশে কাজ করছিলেন, তখন অমরেন্দ্র ১৯০৭ সালে  শ্রী অরবি ন্দের সাক্ষাত পান এবং  এই কথাগুলো দিয়ে:  "নিজেকে ঈশ্বর ও কাছে সমর্পণ কর এবং  ডিভাইন মাদারের নামে ভারতবর্ষের সেবা করে যাও। এটাই তোমাকে আমার দীক্ষা "  দীক্ষা পেয়েছিলেন। শ্রী অরবিন্দ তাকে আরো বলেন  "আমরা যদি দেশের স্বাধীনতা অর্জন করতে চাই, তবে আমাদের এর জন্য সবকিছুই উত্সর্গ করতে হবে, এবং এমনকি আমাদের জীবন ত্যাগ করতে প্রস্তুত হওয়া উচিত। যদি আমরা দেশকে মুক্ত করতে চাই, তাহলে আমাদের মৃত্যুভয় জিততে হবে।" চরমপন্থীদের আন্দোলনের তহবিল সংগ্রহের জন্য শ্রী অরবিন্দ দ্বারা উত্সাহিত, হয়ে তিনি যতীন  মুখার্জির কাছাকাছি আসেন। বাণিজ্যিক কার্যক্রমের পিছনে, তাদের কেন্দ্রগুলি আঞ্চলিক কেন্দ্রগুলির স্বাধীনতা সংগ্রামীদের আশ্রয়স্থল হিসাবে, পাশাপাশি যতীন ও অন্যান্য যুগান্তর নেতাদের বৈঠকের জন্য ব্যবহৃত হত।
পরবর্তী জীবন
বাংলার ফিরে আসার পর, অমরেন্দ্র চেরি প্রেসের পরিচালনা গ্রহণ করে, আত্মশক্তি মুদ্রণ ও প্রকাশ করেন, স্বরাজ্য পার্টির কাঠামোর মধ্যে দেশবন্ধু চিত্তরঞ্জন দাশকে তার  যুগান্তরের সাথীদের পূর্ণ সহানুভূতি প্রদান করেন। স্বল্প মেয়াদী কারাগার বাসের পর  তিনি ১৯২৩ সালে মুক্তি পান এবং সুরেশ মজুমদার (বাঘা যতীনের অনুসারী) দ্বারা কর্মী সংঘ ("শ্রমিকদের সম্প্রদায়") এর সভাপতি হিসেবে  নিযুক্ত হন। ১৯২০ দশকের প্রথম দিকে, বলা হয় যে সুরেশ, অমরেন্দ্রর কাছ থেকে অর্থায়নে প্রচুর সাহায্য পেয়েছিলেন এবং আনন্দবাজার গোষ্ঠীর কাগজপত্র প্রতিষ্ঠা করেছিলেন। ১৯২৯ সালে পরিষদে তিনি নির্বাচিত হন,১৯৩০ সালে ডান্ডি মার্চে যোগদান করেন এবং এক বছর কারাগারে অতিবাহিত করেন।  মদনমোহন মালভিয়ার কংগ্রেস জাতীয় দলের (১৯৩৭-১৯৪৫) প্রতিনিধিত্বকারী কেন্দ্রীয় আইন পরিষদের সদস্য হিসাবে তিনি তার বিপ্লবী সহযোগী এমএন রায় (নরেন ভট্টাচার্য) এর কর্মসূচি পছন্দ করেন এবং ১৯৪৫ সালে রেডিকাল ডেমোক্র্যাটিক পার্টিতে যোগ দেন।  তিনি ১৯৫৭ সালে উত্তরপাড়ায় মারা যান।
হংসরাজ (বিজাওয়ার)
হংসরাজ মধ্যপ্রদেশ রাজ্যের একজন ভারতীয় রাজনীতিবিদ ছিলেন।  তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার বিজওয়ার বিধানসভা কেন্দ্রের প্রতিনিধিত্ব করেছিলেন।
প্রান্তিক (কাব্যগ্রন্থ)
থাম্ব|প্রান্তিক-রবীন্দ্রনাথ ঠাকুর প্রান্তিক হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৩৮ সালে প্রকাশিত হয়।  এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ১৮টি কবিতা রয়েছে।
কবিতা
এতে ১৮টি কবিতা রয়েছে। কবিতাগুলি হল:
মারি
মারি পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পুরনো মারি সিন্ধু নামেও পরিচিত হয়
মারি সিন্ধু শহর থেকে প্রায় ২ কিলোমিটার দূরত্বে সিন্ধু নদীর তীরে অবস্থান করছে গ্রামটি। এটি ৩২°৫৭'৩২এন৭১°৩৫'৭ই দ্রাঘিমাংশে অবস্থিত এবং এর উচ্চতা প্রায় ২৩৪ মিটার (৭৭০ ফুট)। এই গ্রামটি হিন্দু সভ্যতার ঐতিহাসিক ধ্বংসাবশেষের জন্য বিখ্যাত।
অটোমেটেড টেলার মেশিন
thumb|একটি [[NCR Corporation|এনসিআর পারসোনাস ৭৫-সিরিজের অভ্যন্তরীণ, মার্কিন যুক্তরাষ্ট্র বহু-কার্যকারিতাসম্পন্ন এটিএম]] অটোমেটেড টেলার মেশিন বা অটোমেটিক টেলার মেশিন  (এটিএম, আমেরিকান, অস্ট্রেলিয়, সিঙ্গাপুরী, ভারতীয়, মালদ্বীপের, হিবার্নো এবং শ্রীলঙ্কান ইংরেজি), অটোমেটেড ব্যাংকিং মেশিন নামে পরিচিত, (এবিএম, কানাডীয় ইংরেজি), ক্যাশ মেশিন, ক্যাশপয়েন্ট, ক্যাশলাইন, বা কথ্য ভাষায় দেয়ালের মধ্যে ছিদ্র (ব্রিটিশ এবং দক্ষিণ আফ্রিকান ইংরেজি), একটি ইলেকট্রনিক টেলিযোগাযোগ ডিভাইস যা কোন কেরানি বা ব্যাংক টেলার বা কোষাধ্যক্ষের প্রয়োজন ছাড়াই কোন আর্থিক প্রতিষ্ঠানের গ্রাহকদের আর্থিক লেনদেন বিশেষ করে নগদ টাকা তোলার কাজ সম্পাদন করতে সক্ষম।
এই যন্ত্রের ধারণা প্রথম স্কটল্যান্ডের অধিবাসী জন শেফার্ড ব্যারনের ভাবনাতে আসে। চকলেট ভেন্ডিং মেশিন (চকলেট বিক্রি কারার স্বয়ংক্রিয় যন্ত্র) দেখেই তিনি এটিএম তৈরি করার কথা ভাবেন। ১৯৬৭ সালের ২৭ জুন লন্ডনে বার্কলেস ব্যাংকের এনফিল্ড শাখায় প্রথম এটিএম স্থাপন করা হয়। মেশিনটি পিন (পার্সোনাল আইডেন্টিফিকেশন নাম্বার) নম্বরের ভিত্তিতে কাজ করতো। আরো কিছু যোগ করে বলা যেতে পারে ব্যাংকিং লেনদেনকে আরো সহজ করার জন্য এটিএম এর পাশাপাশি এখন সি আর এম (ক্যাশ রিসাইকেল মেশিন এসেছে। যার সাহায্যে টাকা উত্তোলন ছাড়াও জমা দেয়া যাবে। দিন দিন এই মেশিনের ব্যবহার বাড়ছে।  বাংলাদেশে দিন দিন এটিএম এর সংখ্যা বাড়ছে। যেভাবে কাজ করে এটিএম মেশিন - প্রথমে আমরা  কার্ড প্রবেশ করার পর পিন নাম্বার চাপতে হয়। তারপর পিন নাম্বার আইডেন্টিটি চেক হবার পর তার রিকুয়েস্ট ব্যাংকের এটিএম এর সুইচে যায়। তারপর সেখান থেকে ভেরিফাই হলে একাউন্ট এর টাকা উত্তোলন করা যায়। এই প্রক্রিয়া মাত্র কয়েক ন্যানো সেকেন্ড এর মধ্যেই সম্পন্ন হয় আর গ্রাহক টাকা পায়।
সূরা কাফিরুন
সূরা আল কাফিরুন (سورة الكافرون) মুসলমানদের ধর্মীয় গ্রন্থ কুরআনের ১০৯ তম সূরা।
সারাংশ
সূরাটি মক্কায় অবতীর্ণ হয়েছে এবং এর আয়াত সংখ্যা ৬। মুহাম্মাদ (সাল্লাল্লাহু আলাইহি ওয়া সাল্লাম) সূরা কাফিরুন এবং সূরা ইখলাস ফজরের সুন্নতে এবং মাগরিব পরবর্তী সুন্নতে অধিক পরিমাণে পাঠ করতেন, মুহাম্মদ (সাল্লাল্লাহু আলাইহি ওয়া সাল্লাম) বলেছেন, "সূরা 'কুল ইয়া আইয়ুহাল কাফিরুন' কুরআনের এক চতুর্থাংশ"।
সূরাটি সকল মুসলিমদের জন্যে উদাহরণ যে, কোন পরিস্থিতিতেই তারা শত্রুর সাথে আপসে যাবে না যা ইসলাম সমর্থন করেনা এবং এমন পরিস্থিতিতে তারা এই সূরার উপদেশ অনুসরণ করবে যা তাদের (অবিশ্বাসীদের) সম্পূর্ণভাবে হতাশ করবে।
অবতীর্ণের সময় ও স্থান
সূরাটি মক্কায় অবতীর্ণ হয়। এটির বিষয় এবং ঘটনা পরিষ্কার ভাবে স্থান, সময় ও পরিস্থিতিকে বুঝাতে সক্ষম রয়েছে। এটি ইসলামের উত্থানের মুহূর্তে অবতীর্ণ হয়েছে যখন সংখ্যায় অবিশ্বাসীদের তুলনায় মুসলিমরা সংখ্যালঘু এবং মুহাম্মদ প্রবল চাপের মধ্যে ছিলেন। অবিশ্বাসীরা তাকে তাদের ধর্মের (মূর্তিপূজা ও ইসলাম পরিপন্থী কার্যক্রম) পথে ডাকার চেষ্টা করলে তিনি কোনপ্রকার দ্বন্দ্ব ছাড়াই প্রত্যাখ্যান করেন এবং তাদের হতাশার মাঝে ফেলে দেন।
শানে নুযূল
হযরত ইবনে আব্বাস বর্ণনা করেন, ওলীদ ইবনে মুগীরা, আস ইবনে ওয়ায়েল, আসওয়াদ ইবনে আবুদল মোত্তালিব ও উমাইয়া ইবনে খলফ প্রমুখ মক্কার বিশিষ্ট ব্যক্তিদের কয়েকজন একবার রসূলুল্লাহ্‌ - এর কাছে এসে বললঃ আসুন, আমরা পরস্পরের মধ্যে এই শান্তি চুক্তি করি যে, এক বছর আপনি আমাদের উপাস্যদের এবাদত করবেন এবং এক বছর আমরা আপনার উপাস্যের এবাদত করব।
তাবরানীর রেওয়ায়েতে হযরত ইবনে আব্বাস বর্ণনা করেন, কাফেররা প্রথমে পারস্পরিক শান্তির স্বার্থে রসূলুল্লাহ্‌ - এর সামনে এই প্রস্তাব রাখল যে, আমরা আপনাকে বিপুল পরিমাণে ধনৈশ্বর্য দেব, ফলে আপনি মক্কার সর্বাধিক ধনাঢ্য ব্যক্তি হয়ে যাবেন। আপনি যে মহিলাকে ইচ্ছা বিবাহ করতে পারবেন। বিনিময়ে শুধু আমাদের উপাস্যদেরকে মন্দ বলবেন না। যদি আপনি এটাও মেনে না নেন, তবে এক বছর আমরা আপনার উপাস্যের এবাদত করব এবং এক বছর আপনি আমাদের উপাস্যদের এবাদত করবেন।
আবু সালেহ্‌-এর রেওয়ায়েতে হযরত ইবনে আব্বাস বলেনঃ মক্কার কাফেররা পারস্পরিক শান্তির লহ্ম্যে এই প্রস্তাব দিল যে, আপনি আমাদের কোন প্রতিমার গায়ে কেবল হাত লাগিয়ে দিন, আমরা আপনাকে সত্য বলব। এর পরিপ্রেহ্মিতে জিবরাঈল সূরা কাফিরূন নিয়ে আগমন করলেন। এতে কাফেরদের ক্রিয়াকর্মের সাথে সম্পর্কচ্ছেদ এবং আল্লাহ্‌ তা'আলার অকৃতিম এবাদতের আদেশ আছে।
বিষয়বস্তুর বিবরণ
এখানে শুধুমাত্র ঐ সমস্ত কাফেরদেরকে বিশেষভাবে বুঝানো হয়েছে, যাদের ব্যাপারে আল্লাহ জানতেন যে, তাদের কাফেররা মহানবী -এর কাছে যখন (নিরপেক্ষ সন্ধি) প্রস্তাব রাখল যে, এক বছর আমরা তোমার উপাস্যের ইবাদত করব এবং এক বছর তুমি আমাদের উপাস্যের ইবাদত করবে। প্রতি উত্তর থাকে, এটা কখনই সম্ভব নয় যে, আমি তাওহীদের পথ পরিত্যাগ করে শিরকের পথ অবলম্বন করে নেব; যেমন তোমরা চাচ্ছ। আর যদি আল্লাহ তোমাদের ভাগ্যে হিদায়াত না লিখে থাকেন, তাহলে তোমরাও তাওহীদ ও আল্লাহর উপাসনা থেকে বঞ্চিতই থাকবে।
যদি তোমরা তোমাদের দ্বীন নিয়ে সন্তুষ্ট থাক এবং তা ত্যাগ করতে রাজী না হও, তাহলে আমিও নিজের দ্বীন নিয়ে সন্তুষ্ট, তা কেন ত্যাগ করব? (لَناَ أَعْمَالُناَ وَلَكُمْ أَعْمَالُكُمْ) অর্থাৎ, আমাদের কর্ম আমাদের এবং তোমাদের কর্ম তোমাদের জন্য। (আল ক্বাস্বাস ৫৫ আয়াত) (তাছাড়া তোমাদের কর্ম ভ্রষ্ট এবং আমার কর্ম শ্রেষ্ঠ। আর অন্যায়ের সাথে কোন আপোস নেই।)
মিডরিফ
ডান|থাম্ব| একটি [[হাফ শার্ট পরা একজন মহিলা যার মিডরিফ খালি]] ফ্যাশনে, মিডরিফ হল মানুষের পেট। হাফ শার্ট বা কিছু ধরনের সাঁতারের পোষাক বা অন্তর্বাস পরলে মিডরিফ উন্মুক্ত হয়। ভারতীয় মহিলাদের দ্বারা পরিধান করা ব্লাউজ মিডরিফের একটি অংশকে প্রকাশ করে, সাধারণত ।
ব্যুৎপত্তি
"মিডরিফ" ইংরেজি ভাষায় একটি খুব পুরানো শব্দ, ১০০০ খ্রিস্টাব্দের আগে থেকে ব্যবহার করা হচ্ছে।
পুরানো ইংরেজিতে এটি "মিডরিফ" হিসাবে লেখা হয়েছিল, পুরানো শব্দ "এইচরিফ" এর আক্ষরিক অর্থ পেট; মধ্য ইংরেজিতে এটি ছিল "মাইড্রিফ"। ১৮ শতকের পরে শব্দটি অপ্রচলিত হয়ে পড়ে।
শব্দটি ১৯৪১ সালে ফ্যাশন শিল্প দ্বারা পুনরুজ্জীবিত হয়েছিল, আংশিকভাবে "পেট" শব্দটির ব্যবহার এড়াতে যা ভদ্র মহিলারা তাদের দেহের ক্ষেত্রে অবাঞ্ছিত বলে মনে করত, কারণ এতে স্থূলতার একটি সম্পর্ক রয়েছে।
লঘু পর্নোগ্রাফি
Softcore বা লঘু পর্নোগ্রাফি হল বাণিজ্যিক নিশ্চল (still) ফটোগ্রাফি বা ছবি যাতে অশ্লীল যৌন-উদ্দীপনামূলক বিষয়বস্তু থাকে, কিন্তু তা মূল পর্নোগ্রাফির মত সুস্পষ্ট নয়।এতে প্রধানত অর্ধনগ্ন ও নগ্ন কলাকুশলী ও যৌনদৃশ্যের মাধ্যমে যৌন-উদ্দীপনা সৃষ্টি করা হয়। বিভিন্ন ম্যাগাজিন ও সমাচারপত্রে নগ্ন অভিনেতা বা মডেলদের ছবি সরাসরিই দেখানো হয়।তবে লঘু পর্নোগ্রাফিতে পুরুষ বা নারী যৌনাঙ্গ দেখানো হয় না। বিভিন্ন আর্ট ফিল্মে এই ধরনের নগ্নতাকে নান্দনিক দৃষ্টিকোণ থেকেও ব্যবহার করা হয়।
জনতা গণতান্ত্রিক দল (তুরস্ক)
জনতা গণতান্ত্রিক দল (তুর্কি: Halkların Demokratik Partisi, এইচডিপি, কুর্দি: Partiya Demokratîk a Gelan ) বা জনতার গণতান্ত্রিক দল, তুরস্কের একটি সংখ্যালঘুপন্থী রাজনৈতিক দল। সাধারণত বামপন্থী, দল অংশগ্রহণমূলক ও মৌলবাদী গণতন্ত্র, নারীবাদ, এলজিবিটি+ অধিকার, সংখ্যালঘু অধিকার, যুব অধিকার ও সমতাবাদের উপর জোর দেয়। এটি ইউরোপীয় সমাজতান্ত্রিক দলের (পিইএস) একটি সহযোগী সদস্য ও সমাজতান্ত্রিক আন্তর্জাতিক এর একটি পরামর্শদাতা সদস্য এবং প্রগতিশীল জোটের (পিএ) একটি দল।
তুর্কি রাজনীতিতে বিদ্যমান তুর্কি-কুর্দি বিভাজন এবং অন্যান্য বিদ্যমান বিচার্য বিশেষগুলিকে মৌলিকভাবে চ্যালেঞ্জ করার আকাঙ্খায় এইচডিপি ২০১২ সালে অনেক বামপন্থী আন্দোলনের একটি ইউনিয়ন পিপলস ডেমোক্রেটিক কংগ্রেসের রাজনৈতিক শাখা হিসাবে প্রতিষ্ঠিত হয়েছিল। এইচডিপি কুর্দি ডেমোক্রেটিক রিজিওন পার্টির (ডিবিপি) সঙ্গে জোটবদ্ধ, যাকে প্রায়ই এইচডিপি-এর ভ্রাতৃপ্রতীম দল হিসেবে বর্ণনা করা হয়। ২০১৩ সাল থেকে ২০১৫ সাল পর্যন্ত এইচডিপি তুর্কি সরকার ও কুর্দিস্তান ওয়ার্কার্স পার্টির (পিকেকে) মধ্যে শান্তি আলোচনায় অংশগ্রহণ করে। ক্ষমতাসীন একেপি অভিযোগ করে এইচডিপি- এর পিকেকে- এর সঙ্গে সরাসরি সম্পর্ক রয়েছে।
দলটি একজন চেয়ারম্যান ও একজন চেয়ারওম্যানের সাথে একটি সহ-সভাপতি নেতৃত্বের ব্যবস্থা পরিচালনা করে। দলটি ২০১৪ সালের রাষ্ট্রপতি নির্বাচনে, তার চেয়ারম্যান, সেলাহাতিন দেমিরতাকে সামনে রেখেছিল, যিনি ৯.৭৭% ভোট পেয়েছিলেন। এটি ১০% নির্বাচনের সীমা ছাড়িয়ে যেতে ব্যর্থ হতে পারে এমন শঙ্কা সত্ত্বেও, দলটি পরবর্তী ২০১৫ সালের জুন মাসের সাধারণ নির্বাচনে স্বতন্ত্র প্রার্থী চালানোর পরিবর্তে দলীয় তালিকা সামনে রেখেছিল। প্রত্যাশা ছাড়িয়ে, এটি ১৩.১২% ভোট পায়ে তৃতীয় বৃহত্তম সংসদীয় দল হয়ে উঠেছে। একেপি প্রধানমন্ত্রী ডেভুতোএল্লু দ্বারা ২০১৫ সালের ২৮শে আগস্ট গঠিত অন্তর্বর্তীকালীন নির্বাচনী সরকারের মধ্যে দলটি সংক্ষিপ্তভাবে অংশগ্রহণ করেছিল। এইচডিপি এমপি আলী হায়দার কনকা ও  মেসলুম দোজান যথাক্রমে  ইউরোপীয় ইউনিয়ন মন্ত্রী ও উন্নয়ন মন্ত্রী হিসাবে দায়িত্ব গ্রহণ করেন।
২০১৬ সালের তুর্কি অভ্যুত্থান প্রচেষ্টার সাক্ষী এবং সামরিক শক্তির দ্বারা গণতান্ত্রিক শক্তির আগের দমন-পীড়নের দিকে ইঙ্গিত করে, এইচডিপি অভ্যুত্থানের তীব্র বিরোধিতা করে। এইচডিপি'কে প্রথমে উপেক্ষা করা হয়েছিল এবং অভ্যুত্থান-পরবর্তী জাতীয় যুদ্ধবিরতির বাইরে রাখা হয়েছিল, যখন তুর্কিরা গুলেন আন্দোলনের কথিত সদস্যদের লক্ষ্য করে। তুর্কি বিচার বিভাগ ২০১৬ সালের সেপ্টেম্বর থেকে এইচডিপি নির্বাচিত কর্মকর্তাদের প্রতি আন্টি-টেররিজম অভিযোগ দাখিল করা শুরু করে। ২০১৮ সালের মার্চ পর্যন্ত, সাত জন এইচডিপি প্রতিনিধির এমপি মর্যাদা প্রত্যাহার করা হয়েছিল এবং প্রাক্তন চেয়ারম্যান দেমির্তাসহ আরও ছয়জন প্রতিনিধিকে গ্রেপ্তারে করা হয়, যা এইচডিপি'র যোগাযোগ ও রাজনৈতিক দৃশ্যে সক্রিয় থাকার ক্ষমতা ব্যাপকভাবে ব্যাহত করে। ২০২০ সালের ডিসেম্বরে এইচডিপি'র স্থানীয় সরকারের সহ-উপপ্রধান সেলিম কাপলান বলেছিলেন যে "২০১৬ সাল থেকে, আমাদের ২০,০০০ সদস্যকে হেফাজতে নেওয়া হয়েছে এবং আমাদের ১০,০০০ জনেরও বেশি সদস্য ও নির্বাহীদের কারাগারে পাঠানো হয়েছে।" এবং ৪৮ টি পৌরসভা সরকার দখল করেছে।
শ্যামপুর থানা
শ্যামপুর থানা বাংলাদেশের ঢাকা জেলার একটি প্রশাসনিক এলাকা।
ভৌগোলিক অবস্থান
শ্যামপুর থানার অবস্থান । এর মোট আয়তন ২.৩১ বর্গকিমি।
শ্বেত বিবর
শ্বেতবিবর (White Hole) হল কৃষ্ণ বিবরের বিপরীত ঘটনা। কৃষ্ণ বিবর সবকিছু নিজের মধ্যে শোষণ করে নেয়, আর শ্বেত বিবর সবকিছু বাইরে বের করে দেয়। এজন্য এটি খুব উজ্জ্বল। সময়কে বিপরীত দিকে চালালে কৃষ্ণ বিবরকে শ্বেত বিবর বলে মনে হবে। এই প্রক্রিয়াটিকে "টাইম রিভার্সাল অফ ব্ল্যাক হোল" বলা হয়। একে একট উপপ্রমেয়মূলক তারা (Hypothetical star) হিসেবে আখ্যায়িত করা যেতে পারে। কৃষ্ণ বিবরের মত শ্বেত বিবরেরও ভর, চার্জ, কৌনিক ভরবেগ আছে।
হোয়াইট হোল এমন একটি বস্তু যা পদার্থবিজ্ঞানের কিছু তত্ত্বে দেখা যায়। কেউই এটা এখনো দেখেনি। যখন একটি ব্লাক হোল নিষ্পন্ন হয় তখন সব কিছু এর মধ্যে এসে পতিত হয়। আর যেসব বস্তু ব্ল্যাক হোলে পতিত হয় সেগুলোকে কোনো একখানে যেতে হয়। হোয়াইট হোলের ধারণা এভাবেই আসে। যে বস্তুগুলো ব্লাক হোলে পতিত হয় সেগুলো কোথায় যায়? হয় সেগুলো আমাদের মহাবিশ্বে নাহয় অন্য কোনোভাবে অন্য কোনো মহাবিশ্বে। তবে অন্য মাহাবিশ্বে গেলে শক্তির সংরক্ষণশীলতার নীতির বিঘ্ন ঘটবে, যেমন আমাদের মহাবিশ্বের মোট শক্তির পরিমাণ নির্দিষ্ট, তাহলে বস্তুর মধ্যে সংরক্ষিত শক্তি অন্য মহাবিশ্বের গেলে ঐ মহাবিশ্বের মোট শক্তির পরিমাণ বৃদ্ধি পাবে এবং আমাদের মহাবিশ্বের মোট শক্তির পরিমাণ কমে যাবে, যা শক্তি সংরক্ষণশীলতার নীতির বিঘ্ন ঘটায়, পক্ষান্তরে বিজ্ঞানী ডাল্টনের পরমাণু মতবাদে বলা হয়েছে পরমাণু সৃষ্টি করা বা ধ্বংস করা যাবে না যেহেতু বস্তুর মধ্যে পরমাণু বিদ্যমান সেহেতু বস্তু অন্য মহাবিশ্বে গিয়ে পরমাণুর সংখ্যা বৃদ্ধি করতে পারবে না, কিন্তু তার সম্ভাবনা একেবারেই কম। কারণ অন্য মহাবিশ্বে যাওয়ার পক্ষে কোনো যুক্তিই নেই। তাই ধারণা করা হয় বস্তুগুলো বের হতে হলে এমন মাধ্যম দরকার যা সবকিছু বের করে দেয়। আর এই ধারণা থেকেই জন্ম নেয় হোয়াইট হোলের। বিজ্ঞানীদের ধারণা যতটুকু পজেটিভ গ্রাভিটির চাপে ব্লাক হোল সংকুচিত হয়ে যাচ্ছে এবং সব কিছুকে নিজের করে নিচ্ছে ঠিক তেমনি করে হোয়াইট হোল নেগেটিভ গ্রাভিটির চাপে হোয়াইট হোল সবকিছু বের করে দিচ্ছে। বিজ্ঞানীরা মনে করছেন ব্লাক হোলের কোয়াসার গুলো হতে পারে হোয়াইট হোল। সব কিছু যেহেতু বের করে দেয় তাই একে সাদা দেখা যায়।
সৌদি আরবের গভর্নরেটের তালিকা
সৌদি আরবের গভর্নরেট, আনুষ্ঠানিকভাবে সৌদি আরব রাজ্যের গভর্নরেট (محافظات المملكة العربية السعودية) হল ১৩৬টি গভর্নরেট (দ্বিতীয়-স্তরের প্রশাসনিক বিভাগ) যা সৌদি আরবের ১৩টি আমিরাত গঠন করে। ২৭ শা'বান ১৪১২ হিজরিতে জারি করা অঞ্চল ব্যবস্থার তৃতীয় ধারা দ্বারা প্রদত্ত পরিষেবার প্রাপ্যতা, জনসংখ্যা, ভৌগোলিক, নিরাপত্তা বিবেচনা, পরিবেশগত অবস্থা এবং পরিবহনের উপায় অনুসারে গভর্নরেটগুলিকে তিনটি বিভাগে শ্রেণীবদ্ধ করা হয় (২ মার্চ, ১৯৯২)। এই বিভাগগুলো হল: রাজধানী (আমানাহ), শ্রেণী ক এবং শ্রেণী খ।
পাত্যম
পাত্যম (Pattiom) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পাত্তিওম শহরের জনসংখ্যা হল ১৯,৯৪৮ জন। এর মধ্যে পুরুষ ৪৬% এবং নারী ৫৪%।
এই শহরের জনসংখ্যার ১০% হল ৬ বছর বা তার কম বয়সী।
ইরুলা জাতি
ইরুলা হল একটি দ্রাবিড় জাতিগোষ্ঠী যারা ভারতের তামিলনাড়ু, কেরালা এবং কর্ণাটক রাজ্যে বসবাস করে। তারা ইরুলিগা নামেও পরিচিত। এটি একটি তফসিলি উপজাতি এবং এই অঞ্চলে তাদের জনসংখ্যা প্রায় ২০০,০০০ জন। ইরুলা জাতিগোষ্ঠীর লোকজন নিজেদের ইরুলার বলে থাকে এবং তারা ইরুলা ভাষায় কথা বলে, যা দ্রাবিড় ভাষা-পরিবারের অন্তর্গত।
ব্যুৎপত্তি
তামিল এবং মালায়লাম ভাষায় ইরুলার অর্থ "অন্ধকার মানুষ", মূল শব্দ ইরুল থেকে এটির উৎপত্তি, যার অর্থ "অন্ধকার।" থার্স্টন অনুমান করেছিলেন যে নামটি সম্ভবত জঙ্গলের অন্ধকারকে নির্দেশ করে যেখানে তারা বসবাস করত বা তাদের গাঢ় ত্বকের বর্ণকে ইঙ্গিত করে।
বসতি
এই উপজাতির সদস্য সংখ্যা প্রায় ২০০,০০০ যা তিনটি রাজ্যে ছড়িয়ে পড়েছে: তামিলনাড়ুতে ১৮৯,৬২১, কেরালায় ২৭,৭২১ এবং কর্ণাটকে ১০,২৫৯ জন। কর্ণাটকে তারা ইরুলিগাস নামে পরিচিত। ইরুলারা প্রধানত উত্তর তামিলনাড়ুতে বসবাস করে: পশ্চিমে কৃষ্ণগিরি এবং ধর্মপুরী জেলা থেকে দক্ষিণে আরিয়ালুর এবং কুড্ডালোর জেলা এবং উত্তরে তিরুভাল্লুর জেলা পর্যন্ত বিস্তৃত একটি কীলকের মধ্যে তাদের বসতি রয়েছে। কোয়েম্বাটোর এবং নীলগিরি জেলায় তারা জনসংখ্যয় কম এবং থার্স্টন একটি ভিন্ন জনসংখ্যা হিসাবে তাদেরকে শ্রেণীবদ্ধ করেছে। কেরালাতে ইরুলারা পালাক্কাদ জেলায় এবং কর্ণাটকে তারা রামানগর এবং ব্যাঙ্গালোর জেলাকেন্দ্রিক বসবাস করছে।
জিনতত্ত্ব
থাম্ব|262x262পিক্সেল| [[তামিলনাড়ু|তামিলনাড়ুর ইরুলা চাষি]] ইয়েলমেন এট আল (২০১৯) এর একটি সমীক্ষায় দেখা গেছে যে ইরুলা আদিবাসীদের প্রাচীন পূর্বপুরুষ দক্ষিণ ভারতীয়। রাখিগড়িতে পাওয়া সিন্ধু সভ্যতার একটি কঙ্কালের ডিএনএ বিশ্লেষণ (২০১৮) ভারতের অন্য যেকোনো আধুনিক জাতিগোষ্ঠীর তুলনায় ইরুলা জনগণের সাথে অধিকতর সাদৃশ্যপূর্ণ মনে হয়।
ভাষা
ইরুলারা ইরুলা ভাষায় কথা বলে, এটি একটি দ্রাবিড় ভাষা যা তামিলের সাথে ঘনিষ্ঠভাবে সম্পর্কিত।
মুক্তিযুদ্ধ ই-আর্কাইভ
মুক্তিযুদ্ধ ই-আর্কাইভ হলো একটি ‘লাইব্রেরি, আর্কাইভ এবং গবেষণা’ সংগঠন, যা ২০০৭ খ্রিষ্টাব্দে প্রতিষ্ঠিত হয়। ১৯৭১ খ্রিষ্টাব্দে বাংলাদেশের স্বাধীনতা যুদ্ধ এবং নিরীহ বাঙালিদের ওপর চালানো গণহত্যার ঐতিহাসিক নথি এবং গবেষণা সংগ্রহ, সংরক্ষণ এবং বিতরণের উদ্দেশ্যে সংগঠনটি প্রতিষ্ঠিত হয়। পূর্বে এটি ‘বাংলাদেশ মুক্তিযুদ্ধ গ্রন্থাগার ও গবেষণাকেন্দ্র’ নামে পরিচিত ছিল। পরবর্তীতে ২০১৬ খ্রিষ্টাব্দের মার্চ মাসে বাংলাদেশের ট্রাস্ট আইনের অধীনে ‘মুক্তিযুদ্ধ ই-আর্কাইভ ট্রাস্ট’ হিসেবে নিবন্ধিত হয়। ২০১৬ খ্রিষ্টাব্দের ১৪ নভেম্বর আনুষ্ঠানিকভাবে এর উদ্বোধন করা হয়।
প্রায় দুই দশকের জাতিগত নির্যাতন ও নিপীড়নের পর ১৯৭১ খ্রিষ্টাব্দে এক রক্তক্ষয়ী যুদ্ধের মাধ্যমে বাংলাদেশ পাকিস্তানের কাছ থেকে স্বাধীনতা লাভ করে। দীর্ঘ নয় মাসের যুদ্ধে ত্রিশ লক্ষ বাঙালি শহীদ হন এবং প্রায় পাঁচ লক্ষ বাঙালি নারী পাকিস্তান সেনাবাহিনী, বিহারি, জামায়াতে ইসলামি, ইসলামি ছাত্র সঙ্ঘ (বর্তমানে ইসলামি ছাত্রশিবির), মুসলিম লীগ, রাজাকার, আল শামস, আল বদর, শান্তি কমিটি, মুজাহিদ বাহিনী কর্তৃক ধর্ষিত ও নির্যাতিত হন।
মুক্তিযুদ্ধ ই-আর্কাইভ
মুক্তিযুদ্ধ ই-আর্কাইভ হলো একটি ডিজিটাল গ্রন্থাগার ও আর্কাইভ, যা ২০১৪ খ্রিষ্টাব্দের ৪ মে যাত্রা শুরু করে। ১৯৭১ খ্রিষ্টাব্দের বাংলাদেশের স্বাধীনতা যুদ্ধ এবং নিরীহ বাঙালি গণহত্যার নথিকে বিভিন্ন ডিজিটাল বিন্যাস, যেমন ই-বুক, নথি, প্রামাণ্যচিত্র, চলচ্চিত্র, ভিডিও ফুটেজ ও অডিও প্রভৃতি ‘সংরক্ষণ ও বিতরণের’ উদ্দেশ্যে এটি গঠিত। এই সংক্রান্ত নথির জন্য এটিই সর্ববৃহৎ গ্রন্থাগার এবং এর সকল বিষয়বস্তু সাধারণ পাঠক ও গবেষক সকলের জন্য উন্মুক্ত। এক্সেটার বিশ্ববিদ্যালয় এবং এক্সেটার দক্ষিণ এশিয়া কেন্দ্র গবেষণা বস্তুর জন্য অন্যতম উৎস হিসেবে ‘মুক্তিযুদ্ধ ই-আর্কাইভ’কে তালিকাভুক্ত করেছে।
মুক্তিযুদ্ধ একাডেমি
“মুক্তিযুদ্ধ একাডেমি” হলো মুক্তিযুদ্ধ ও বাংলাদেশের গণহত্যার বিষয়ে একটি গণশিক্ষা কার্যক্রম। চট্টগ্রাম ও নারায়ণগঞ্জে একাডেমির দুইটি চিত্রশালা জাদুঘর রয়েছে।
গবেষণা ও প্রকাশনা
সংগঠনের এই শাখা গবেষণা ও প্রকাশনার সাথে সম্পর্কিত।
পুরস্কার
২০১৫ খ্রিষ্টাব্দের ৩ জানুয়ারি বাংলাদেশ ছাত্রলীগের ৬৭তম প্রতিষ্ঠাবার্ষিকী উপলক্ষে মুক্তিযুদ্ধ ই-আর্কাইভকে সম্মাননা প্রদান করে।
বাঘড়া ইউনিয়ন
বাঘড়া ইউনিয়ন বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
ঢাকার অদূরেই অবস্থিত এই ইউনিয়ন টি যেনো এক মডেল ইউনিয়ন।
ভৌগোলিক উপাত্ত
বাঘড়া ইউনিয়নের মোট আয়তন ৫৮৯৬ একর। গ্রাম - ১৮টি, মৌজা - ৩টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বাঘড়া ইউনিয়নের মোট জনসংখ্যা ২০৩৫৩ জন। এদের মধ্যে ১০২৬৫ জন পুরূষ এবং ১০০৮৮ জন মহিলা।
রংপুর-২৩
রংপুর-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
বাঘড়া ইউনিয়ন
ইতিহাস
স্বাধীনতার পর থেকে বর্তমান চেয়ারম্যান ব্যাতিত। বাঘড়ায় নির্বাচিত কোন চেয়ারম্যান'ই জীবিত নেই। এবং এদের মধ্যে যারাই মৃত্যুবরণ করেছেন কারোরই স্বাভাবিক মৃত্যু নয়। প্রত্যেকেই কারো না কারো হাতে হত্যা হয়েছে। উল্লেখ্য  বাঘড়ায় প্রথম হত্যাকাণ্ড ঘটে ১৯৭৪ সালে।  তৎকালীন ভাইস চেয়ারম্যান জমশের মাদবর কে নৃশংস ভাবে হত্যা করে বাঘড়ায় ৩ বারের নির্বাচিত চেয়ারম্যান আইয়ুব আলী এবং তার ভাই আবু তাহের। এঘটনার পরিপেক্ষিতেই যোগে যোগে অসংখ্য হত্যাকাণ্ড রচিত হয় বাঘড়ায়।
রংপুর-২৩
ইতিহাস
রংপুর-২৩ আসনটি ১৯৭৯ সালে অনুষ্ঠিত স্বাধীন বাংলাদেশের দ্বিতীয় সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বাঘড়া ইউনিয়ন
শিক্ষা
শিক্ষার হার - ৪৮.৩৭% প্রাথমিক বিদ্যালয় - ৭ টি মাধ্যমিক বিদ্যায় - ১ টি মাদরাসা - ৫ টি
অর্থনীতি
বাঘড়া অর্থনৈতিক ভাবে স্বাবলম্বী একটি এলাকা।
দিমিত্রি কিসলিয়ভ
দিমিত্রি কন্সতান্তিনোভিচ কিসলিয়ভ (Dmitry Konstantinovich Kiselyov, Дми́трий Константи́нович Киселёв, জন্ম ২৬ এপ্রিল, ১৯৫৪) হচ্ছেন একজন রুশীয় সাংবাদিক।
বাঘড়া ইউনিয়ন
উল্লেখযোগ্য ব্যক্তি
বাঘড়ায় সর্বকালের শ্রেষ্ঠ ব্যাক্তি হিসেবে গন্য করা হয়।
দিমিত্রি কিসলিয়ভ
ডিসেম্বর ২০১৩ সালে তাকে রাশিয়ান প্রেসিডেন্ট ভ্লাদিমির পুতিন  রাশিয়ান সরকারি মালিকানাধীন আন্তর্জাতিক সংবাদ সংস্থা Rossiya Segodnya-তে নিয়োগ দেন। তিনি রাশিয়ান রাষ্ট্রীয় টিভি কোম্পানি VGTRK উপপরিচালক হিসেবে কাজ করেন।
বাঘড়া ইউনিয়ন
উল্লেখযোগ্য ব্যক্তি
বাঘড়া স্বরূপ চন্দ্র পাইলট উচ্চ বিদ্যালয়ের প্রধান শিক্ষক, ও দুই বারের সফল চেয়ারম্যান।
দিমিত্রি কিসলিয়ভ
তার মতামত রাশিয়া এবং পশ্চিমা উভয় দিকে বিতর্কিত হয়েছে, বিশেষ করে গে মানুষ এবং ইউরোময়দানদের ক্ষেত্রে, ক্রিমিয়ার ২০১৪ সঙ্কট এবং আইএসআইএস-এর সাথে মার্কিন সম্পৃক্ততার অভিযোগের বিষয়ে। উপরন্তু, তার প্রদর্শনীকে প্রো-পুতিন প্রচারযন্ত্র হিসেবে পুতিন বিরোধী অন্যান্য মিডিয়া অভিযুক্ত করেছে।
বাঘড়া ইউনিয়ন
উল্লেখযোগ্য ব্যক্তি
মৃত শাহাবুদ্দিন খান মাস্টার কে।
দিমিত্রি কিসলিয়ভ
ক্রিয়াকলাপ এবং মন্তব্য
কিসলিয়ভ সমকামীদেরকে এবং ২০১৪ ক্রিমিয়ান সঙ্কটের সময় তার বিবৃতি ও ভাষ্য পশ্চিমা বিশ্বে বিশেষ কুখ্যাতি অর্জন করেছে।
কাইনাজ মোতিওয়ালা
কাইনাজ মোতিওয়ালা একজন ভারতীয় অভিনেত্রী, যিনি হিন্দি চলচ্চিত্রে অভিনয় করেছেন। ২০০৯ সালে তানিয় চরিত্রে ওয়েক আপ সিড-এ একটি ছোট চরিত্রের মাধ্যমে তার অভিনয় জীবন শুরু হয়। ২০১০ সালের বলিউড চলচ্চিত্র পাঠশালা-তে শৈলী চরিত্রে অভিনয় করেছেন তিনি।
২০১১ সালে তিনি হরর-থ্রিলার চলচ্চিত্র রাগিনী এমএমএস-এ কেন্দ্রীয় নারী চরিত্রে অভিনয় করেছিলেন। তিনি ইউনিনর, ম্যাকডোনাল্ডস, ভিডিওকন মোবাইল ফোন এবং সনি পিক্স প্রোমোর মতো কয়েকটি ভারতীয় টেলিভিশন বিজ্ঞাপনেও উপস্থিত হয়েছেন। মোতিওয়ালাকে ছয় বছর ধরে শ্যামক দাবর প্রশিক্ষণ দিয়েছেন।
তার মাতৃভাষা গুজরাটি।
ব্যক্তিগত জীবন
কাইনাজ ২০১৩ সালের ২৮ নভেম্বর একটি পার্সি অনুষ্ঠানে উর্বক্ষ ডক্টরের সঙ্গে বিয়ে করেন। ২০১৬ সালে তাদের একটি কন্যা সন্তানের জন্ম হয়।
কোলাপাড়া ইউনিয়ন
কোলাপাড়া ইউনিয়ন হলো বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।
ভৌগোলিক উপাত্ত
কোলাপাড়া ইউনিয়নের মোট আয়তন ২৪৬১ একর।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী কোলাপাড়া ইউনিয়নের মোট জনসংখ্যা ১৩,৯৩০ জন। এদের মধ্যে ৬,৮৭৭ জন পুরুষ এবং ৭,০৫৩ জন মহিলা।
শিক্ষা
ইউনিয়নে শিক্ষার হার ৬৩.১৬%।
মুহাম্মদ সুবহি
মুহাম্মদ সুবহি (محمد صبحي‎, Mohamed Sobhy; জন্ম: ১৫ জুলাই ১৯৯৯) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লীগের শীর্ষ স্তর মিশরীয় প্রিমিয়ার লীগের ক্লাব জামালেক এবং মিশর অনূর্ধ্ব-২৩ দলের হয়ে গোলরক্ষক হিসেবে খেলেন।
ইংল্যান্ড লায়ন্স (ক্রিকেট দল)
ইংল্যান্ড লায়ন্স ক্রিকেট দল (England Lions) আন্তর্জাতিক ক্রিকেট অঙ্গনে ইংল্যান্ড ও ওয়েলসের প্রতিনিধিত্বকারী দ্বিতীয় সারির ক্রিকেট দল। এর অবস্থান পূর্ণাঙ্গ শক্তিধর ইংল্যান্ড ক্রিকেট দলের পরের স্তরে। পূর্বে দলটি ইংল্যান্ড এ দল নামে পরিচিত ছিল। প্রতিশ্রুতিশীল তরুণ ক্রিকেটারদেরকে আন্তর্জাতিক ক্রিকেটে অংশগ্রহণের লক্ষ্যে অভিজ্ঞতা অর্জনই এই দলটির মূখ্য উদ্দেশ্য। ইংল্যান্ড এবং ওয়েলস ক্রিকেট বোর্ড (ইসিবি) কর্তৃক দলটি পরিচালিত হচ্ছে।
মুহাম্মদ সুবহি
ব্যক্তিগতভাবে, সুবহি বেশ কিছু পুরস্কার জয়লাভ করেছেন, যার মধ্যে ২০১৯ আফ্রিকা অনূর্ধ্ব-২৩ কাপ অব নেশন্সের সেরা গোলরক্ষকের পুরস্কার জয় অন্যতম। দলগতভাবে, সুবহি এপর্যন্ত ৪টি শিরোপা জয়লাভ করেছেন, যার মধ্যে ৩টি জামালেকের হয়ে এবং ১টি মিশরের বয়সভিত্তিক দলের হয়ে জয়লাভ করেছেন।
ইংল্যান্ড লায়ন্স (ক্রিকেট দল)
ইংল্যান্ড বি ও এ দল
যদিও মূলতঃ বিদেশ সফরের উদ্দেশ্য নিয়ে দলটি গঠিত হয়েছে; তবুও ১৯৯০-এর দশকে ইংল্যান্ডে প্রত্যেক মৌসুম শুরুর পূর্বে একটি খেলায় অংশ নিতো। ১৯৯২ থেকে ১৯৯৫ সালের মধ্যে পূর্ববর্তী মৌসুমের কাউন্টি চ্যাম্পিয়নশীপের শিরোপাধারী দলের বিপক্ষে খেলে। ১৯৯৬ ও ১৯৯৭ সালে ইংল্যান্ডের বহিঃএকাদশ দলের বিপক্ষে অংশগ্রহণ করে। এছাড়াও, ১৯৯১ সালে পূর্ণাঙ্গ শক্তিধর সফরকারী শ্রীলঙ্কার বিপক্ষে দুইটি লিস্ট এ খেলায় অংশ নেয়।
মুহাম্মদ সুবহি
প্রারম্ভিক জীবন
মুহাম্মদ সুবহি ১৯৯৯ সালের ১৫ই জুলাই তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
ইংল্যান্ড লায়ন্স (ক্রিকেট দল)
ইংল্যান্ড বি ও এ দল
পূর্বে দ্বিতীয় সারির দলরূপে ইংল্যান্ড বি দল নামে পরিচিত ছিল। ১৯৮২ সালে পাকিস্তান একাদশের বিপক্ষে একটি খেলায় অংশ নেয়ার পর ১৯৮৫-৮৬ মৌসুমে পূর্ণাঙ্গ শক্তিধর সফরকারী শ্রীলঙ্কার বিপক্ষে খেলে। ১৯৮৯-৯০ মৌসুমে ইংল্যান্ড এ দল নামে প্রথমবারের মতো জিম্বাবুয়ে সফরে যায়। সেখানে তারা তিনটি প্রথম-শ্রেণীর খেলায় অংশগ্রহণসহ তিনটি ৫০-ওভারের সীমিত ওভারের খেলায়ও অংশ নেয়। এবার তারা পূর্ণাঙ্গ শক্তিধর জিম্বাবুয়ের বিপক্ষে খেলে। কিন্তু পরবর্তীকালের সফরগুলোয় গুরুত্বপূর্ণ প্রতিপক্ষগুলোর সমমানের এ দলগুলোর মুখোমুখি হয়। ইংল্যান্ড এ দল অস্ট্রেলিয়া সফরেও যায়। তবে, তারা কখনো প্রতিপক্ষীয় অস্ট্রেলিয়া এ দলের মুখোমুখি হয়নি।
মুহাম্মদ সুবহি
আন্তর্জাতিক ফুটবল
সুবহি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন।
ইংল্যান্ড লায়ন্স (ক্রিকেট দল)
ইংল্যান্ড বি ও এ দল
এছাড়াও দলটি প্রায়শঃই রাজ্য কিংবা প্রাদেশিক দলগুলোর বিপক্ষে খেলেছে। ২০০০-০১ মৌসুমে ইংল্যান্ড এ দল ওয়েস্ট ইন্ডিজের ঘরোয়া প্রথম-শ্রেণীর প্রতিযোগিতা হিসেবে বুস্তা কাপে অংশ নেয়। আট দলের অংশগ্রহণে দলটি তৃতীয় স্থান দখল করেছিল। ২০০৩-০৪ মৌসুমে দলটি ভারতের দিলীপ ট্রফি প্রতিযোগিতায়ও অংশ নিয়েছিল। তবে, গ্রুপ পর্বের উভয় খেলায় পরাজিত হলে তারা এগুতে পারেনি। এ দুটি সফরের মাঝখানে আর কোন খেলায় অংশ নেয়নি দলটি।
ইংল্যান্ড লায়ন্স
নতুন আঙ্গিকে সাজানো ইংল্যান্ড লায়ন্স তৎকালীন ইসিবি ন্যাশনাল একাডেমির অবিচ্ছেদ্য অঙ্গ হয়ে উঠে। সফরকারী দলগুলোয় একাডেমির দল থেকে সদস্য নেয়া হতে থাকে। ১৫ জুন, ২০০৭ তারিখে ইসিবি ঘোষণা করে যে, নব প্রতিষ্ঠিত লায়ন্স দল ওরচেস্টারে সফরকারী ওয়েস্ট ইন্ডিজের বিপক্ষে একদিনের প্রস্তুতিমূলক খেলায় অংশ নিবে। ঐ বছরের গ্রীষ্মকালের শেষদিকে সফরকারী ভারতীয় একাদশের বিপক্ষে চেমসফোর্ডে অনুষ্ঠিত তিনদিনের খেলায় ড্র করে। নর্দাম্পটনে অন্য আরেকটি সীমিত ওভারের খেলাটি বৃষ্টির কারণে পরিত্যক্ত ঘোষিত হয়।
৪ জানুয়ারি, ২০০৮ তারিখে ভারত সফরের জন্য ইংল্যান্ড দলের সদস্যদের তালিকা প্রকাশ করা হয়। সাসেক্সের ব্যাটসম্যান মাইকেল ইয়ার্ডিকে অধিনায়ক মনোনীত করা হয়েছিল। দলটি ২০০৮ সালের প্রথম-শ্রেণীর প্রতিযোগিতা হিসেবে দিলীপ ট্রফিতে অংশ নেয়ার পাশাপাশি প্রীতিখেলায়ও অংশ নিয়েছিল।
বর্তমান দলীয় সদস্য
পূর্ববর্তী বারো মাসে অংশগ্রহণকারী সকল খেলোয়াড়ের তালিকা দেয়া হয়েছে। দলের অধিনায়কের দায়িত্ব পালনের বিষয়টি সচরাচর সিরিজ অনুসারে ভিন্নতর হয়। জুন, ২০১৭ সালে দক্ষিণ আফ্রিকা সফরে এ দলের বিপক্ষে কিটন জেনিংস প্রথম-শ্রেণীর ক্রিকেটে অধিনায়কত্ব করেছেন।
যে-সকল খেলোয়াড় ইংল্যান্ডের মূল দলে খেলেছেন, তাদেরকে সুপারস্ক্রিপ্টের সাহায্যে দেখানো হয়েছে।
কটিদেশ
থাম্ব| মানুষের কটি কটিদেশ বা কোমর হল পাঁজরের খাঁচা এবং নিতম্বের মধ্যবর্তী পেটের অংশ। পাতলা দেহের মানুষের ক্ষেত্রে কোমর হল ধড়ের সবচেয়ে সরু অংশ।
কটিরেখা অনুভূমিক রেখাকে বোঝায় যেখানে কটিটি সবচেয়ে সরু, বা কটির সাধারণ চেহারাকে বোঝায়।
গঠন
এই কারণে এবং কটি প্রায়শই পেটের সমার্থক, কোমরের সঠিক অবস্থান সম্পর্কে কেউ বিভ্রান্ত হতে পারে। আরেকটি বিভ্রান্তিকর কারণ হল যে কোমররেখা বিভিন্ন লোকের ভিন্ন হয়। একটি গবেষণায় দেখা গেছে যে একজন প্রযুক্তিবিদ দ্বারা করা পরিমাপের বিপরীতে স্ব-প্রতিবেদিত পরিমাপ, কোমরের পরিধিকে অবমূল্যায়ন করা হয় এবং শরীরের আকার বৃদ্ধির সাথে এই অবমূল্যায়ন বৃদ্ধি পায়। গবেষণায়, নাভির স্তরে পরিমাপ করা কোমরের পরিধি প্রাকৃতিক কোমরের পরিমাপের চেয়ে বড় ছিল।
দীর্ঘতম ঝুলন্ত সেতু স্প্যানের তালিকা
বিশ্বের দীর্ঘতম ঝুলন্ত সেতুগুলো তাদের প্রধান স্প্যানের দৈর্ঘ অনুযায়ী তালিকাভুক্ত হয়েছে। ঝুলন্ত সেতুগুলোর মধ্যে তুলনা করার সবচেয়ে প্রচলিত বিষয় হলো প্রধান স্প্যানের দৈর্ঘ্য। তাছাড়া টাওয়ারের উচ্চতা এবং ইঞ্জিনিয়ারিংয়ের জটিলতাও অন্তর্ভুক্ত আছে।
সম্পূর্ণ সেতুসমূহ
তালিকাটিতে শুধু সম্পূর্ণ সেতুগুলোকে অন্তর্ভুক্ত করা হয়েছে। এটাতে অন্য কোন ধরনের সেতু অন্তর্ভুক্ত করা হয় নি।
মার্বেল
থাম্ব|[[তাজমহল পুরোটাই মার্বেলে মোড়া।]] মার্বেল হলো একটি রূপান্তরিত শিলা যা পুনঃস্ফটিককৃত কার্বনেট খনিজ যেমন সাধারণত ক্যালসাইট বা ডলোমাইট দ্বারা গঠিত। ব্যতিক্রম বিদ্যমান থাকলেও মার্বেল সাধারণত ফোলিয়েট (স্তরযুক্ত) হয় না। ভূতত্ত্বে মার্বেল শব্দটি রূপান্তরিত চুনাপাথরকে বোঝায়, কিন্তু পাথর গাঁথনিতে এর ব্যবহার আরও বিস্তৃতভাবে অপরিবর্তিত চুনাপাথরকে অন্তর্ভুক্ত করে। মার্বেল সাধারণত ভাস্কর্যের জন্য এবং একটি ভবন উপকরণ হিসেবে ব্যবহৃত হয়।
ব্যুৎপত্তি
থাম্ব|কার্লো ফ্রানজোনির মনুষ্য আকারের ভাস্কর্য মার্বেল [[রথ ঘড়ি ইতিহাসের গাড়ি ইতিহাসের গ্রিক মিউজ ক্লিওকে চিত্রিত করে (ন্যাশনাল স্ট্যাচুয়ারি হল, ইউএস ক্যাপিটল ভবন)।]] বাম|থাম্ব|মার্বেল প্রাচীর, [[রুসকেলা, কারেলিয়া প্রজাতন্ত্র, রাশিয়া]] "মার্বেল" শব্দটি এসেছে প্রাচীন গ্রিক μάρμαρον থেকে (mármaron), যা μάρμαρος থেকে আগত (mármaros), অর্থ "স্ফটিক শিলা, চকচকে পাথর", সম্ভবত ক্রিয়াপদ μαρμαίρω, "ঝলকানি" থেকে (marmaírō); আরএসপি বিকেস পরামর্শ দিয়েছেন যে এখানে একটি " প্রাক-গ্রিক উৎসের সম্ভাব্যতা রয়েছে"। বাম|থাম্ব|[[জেনারেল ক্যারেরা লেক, চিলিতে ভাঁজকৃত ও পরিমিত মার্বেল]] এই মূলটি ইংরেজি শব্দ "মারমোরিয়াল"-এর পূর্বপুরুষ, যার অর্থ "মার্বেলের মতো।" ইংরেজি শব্দ "মার্বেল" ফরাসি marbre সাথে সাদৃশ্যপূর্ণ হলেও বেশিরভাগ অন্যান্য ইউরোপীয় ভাষা ("মারমোরিয়াল"-এর মত শব্দ সহ) আদি প্রাচীন গ্রিকের সাথে আরও ঘনিষ্ঠভাবে সাদৃশ্যপূর্ণ।
শারীরিক উৎপত্তি
খাঁটি সাদা মার্বেল হলো একটি অত্যন্ত খাঁটি (সিলিকেট-গৌণ) চুনাপাথর বা ডলোমাইট প্রোটোলিথের রূপান্তরের ফলাফল। অনেক রঙিন মার্বেল প্রজাতির বৈশিষ্ট্যগত ঘূর্ণি ও শিরাগুলো সাধারণত মূলত চুনাপাথরে দানা বা স্তর হিসেবে উপস্থিত বিভিন্ন খনিজ অমেধ্য যেমন কাদামাটি, পলি, বালি, আয়রন অক্সাইড বা চুনের কারণে হয়। প্রায়শই সার্পেনটাইনের কারণে মূলত ম্যাগনেসিয়াম সমৃদ্ধ চুনাপাথর বা সিলিকা অমেধ্যযুক্ত ডলোমাইট থেকে তৈরি সবুজ বর্ণের মার্বেল হয়। এই বিভিন্ন অমেধ্য রূপান্তরের তীব্র চাপ এবং তাপ দ্বারা সচল ও পুনঃস্ফটিককৃত করা হয়েছে।
প্রকারভেদ
থাম্ব|270x270পিক্সেল| [[তুরস্ক|তুরস্কের ইফেসাসে সেলসাসের পাঠাগার। তুরস্ক বিশ্বের বৃহত্তম মার্বেল রপ্তানিকারক।]] ঐতিহাসিকভাবে উল্লেখযোগ্য মার্বেলের ধরন ও অবস্থানের উদাহরণ:
ব্যবহার
থাম্ব|[[রম্বলন, ফিলিপাইনে মার্বেল পণ্য]] থাম্ব|১৯২০ সালে জর্জিয়া মার্বেল থেকে [[ড্যানিয়েল চেস্টার ফ্রেঞ্চ দ্বারা তৈরি আব্রাহাম লিঙ্কনের মূর্তি (লিংকন মেমোরিয়াল) ভাস্কর্য]]
ভাষ্কর্য
সাদা মার্বেল ধ্রুপদী কাল থেকেই ভাস্কর্যের ব্যবহারের জন্য পুরস্কৃত হয়ে এসেছে। এই পছন্দটি এর স্নিগ্ধতার সাথে সম্পর্কযুক্ত, যা এটিকে খোদাই করা সহজ, আপেক্ষিক আইসোট্রপি এবং একজাতীয়তা ও ছিন্নভিন্ন করার আপেক্ষিক প্রতিরোধকে করেছে। এছাড়াও, ক্যালসাইটের প্রতিসরাঙ্ক আলোকে বিক্ষিপ্ত হওয়ার আগে পাথরের মধ্যে ১২.৭ থেকে ৩৮ মিলিমিটার প্রবেশ করতে দেয়, এর ফলে বৈশিষ্ট্যযুক্ত মোমযুক্ত চেহারা যে কোনও ধরনের মার্বেল ভাস্কর্যে একটি প্রাণবন্ত দীপ্তি নিয়ে আসে, যে কারণে অনেক ভাস্কররা পছন্দ করেন ও ভাস্কর্যের জন্য এখনও মার্বেল পছন্দ করে।
নির্মাণ
নির্মাণ মার্বেল হল একটি পাথর যা ক্যালসাইট, ডলোমাইট বা সার্পেন্টাইন দ্বারা গঠিত যা একটি মার্জনা গ্রহণ করতে সক্ষম। আরো সাধারণভাবে নির্মাণে, বিশেষ করে মাত্রা পাথরের ব্যবসায় মার্বেল শব্দটি ভবনের পাথর হিসেবে উপযোগী যেকোনো স্ফটিক ক্যালসিটিক শিলার (ও কিছু অ-ক্যালসিটিক শিলা) জন্য ব্যবহৃত হয়। উদাহরণস্বরূপ, টেনেসি মার্বেল আসলে একটি ঘন দানাদার জীবাশ্ম ধূসর থেকে গোলাপী থেকে মেরুন অর্ডোভিশিয়ান চুনাপাথর হয়, একে ভূতাত্ত্বিকরা হোলস্টন ফর্মেশন বলে।
তুর্কমেনিস্তানের রাজধানী শহর আশগাবাতকে ২০১৩ সালের গিনেস বিশ্ব রেকর্ডে বিশ্বের সর্বোচ্চ ঘনত্বের সাদা মার্বেল ভবনের শহর হিসেবে রেকর্ড করা হয়েছিলো।
উৎপাদন
১৯৯৮ সালে মার্বেল উৎপাদনে বিশ্বব্যাপী মার্বেল ও আলংকারিক পাথরের প্রায় অর্ধেক উৎপাদনের জন্য দায়ী ৪টি দেশের আধিপত্য ছিলো। ইতালি ও চীন বিশ্ব উৎপাদক ছিলো, দুটো দেশই বিশ্ব উৎপাদনের ১৬% প্রতিনিধিত্ব করে, অন্যদিকে স্পেন ও ভারত যথাক্রমে ৯% ও ৮% উৎপাদন করে।
২০১৮ সালে বৈশ্বিক মার্বেল বাণিজ্যে ৪২% অংশ নিয়ে তুরস্ক মার্বেল রপ্তানিতে বিশ্বে শীর্ষস্থানীয় ছিলো, তারপরে ইতালি ১৮% এবং গ্রিস ১০% সহ। ২০১৮ সালে মার্বেলের বৃহত্তম আমদানিকারক ছিল ৬৪% বাজার শেয়ারের সাথে চীন, তারপরে ভারত ১১% ও ইতালি ৫% সহ।
পেশাগত নিরাপত্তা
মার্কিন যুক্তরাষ্ট্রে পেশাদারি নিরাপত্তা ও স্বাস্থ্য প্রশাসন (ওএসএইচএ) কর্মক্ষেত্রে মার্বেল উঠানোর জন্য আইনি সীমা (অনুমতিপ্রাপ্ত উত্তোলনের সীমা) ৮ ঘন্টা কর্মদিবসে মোট উত্তোলনে ১৫ এমজি/এম ৩ এবং শ্বাসযন্ত্রের উত্তোলনে ৫  এমজি/এম ৩ নির্ধারণ করেছে। প্রস্তাবিত উত্তোলন সীমার (আরইএল) ক্ষেত্রে পেশাগত নিরাপত্তা ও স্বাস্থ্যের জন্য জাতীয় ইনস্টিটিউট (এনআইওএসএইচ) ৮ ঘন্টা কর্মদিবসে মোট উত্তোলনে ১০ এমজি/এম৩ এবং শ্বাসযন্ত্রের উত্তোলনে ৫ এমজি/এম৩ ঠিক করেছে।
অ্যাসিড দ্বারা অবনমন
অম্ল মার্বেলের ক্ষতি করে কেননা মার্বেলে থাকা ক্যালসিয়াম কার্বনেট এগুলোর সাথে বিক্রিয়া করে, কার্বন ডাই অক্সাইড (প্রযুক্তিগতভাবে বলতে গেলে, কার্বনিক অ্যাসিড, তবে এটি CO2 ও H2O-এ দ্রুত পচে) ও অন্যান্য দ্রবণীয় লবণ নিঃসরণ করে:
সুতরাং ভিনেগার বা অন্যান্য অম্লীয় দ্রবণ মার্বেলে ব্যবহার করা অনুচিত। একইভাবে কার্বনেশন, সালফেশন বা "ব্ল্যাক-ক্রাস্ট" (ক্যালসিয়াম সালফেট, নাইট্রেট ও কার্বন কণার পুঞ্জিভূতকরণ) গঠনের কারণে বাইরের মার্বেল ভাষ্কর্য, কবরের পাথর বা অন্যান্য মার্বেল কাঠামো অ্যাসিড বৃষ্টিতে ক্ষতিগ্রস্থ হয়।
স্ফটিককরণ
এর স্ফটিককরণ একটি মার্বেল পৃষ্ঠের (CaCO3) চকচকে আরও টেকসই চূড়ান্তক প্রদানের ক্ষেত্রে একটি কোনো ক্ষেত্রে বিতর্কিত পদ্ধতিকে বোঝায়। এটি একটি অম্লীয় দ্রবণ ও একটি ফ্লোরিং মেশিনে একটি ইস্পাত উলের প্যাড দিয়ে পৃষ্ঠকে পালিশ করা জড়িত। নিচের রাসায়নিক বিক্রিয়াটি ম্যাগনেসিয়াম ফ্লুরোসিলিকেট (MgSiF6) ও হাইড্রোক্লোরিক অ্যাসিড (HCl) ব্যবহার করে একটি সাধারণ প্রক্রিয়া প্রদর্শন করে।
এর ফলে ক্যালসিয়াম হেক্সাফ্লুরোসিলিকেট (CaSiF 6) মার্বেলের পৃষ্ঠের সাথে আবদ্ধ হয়। এটি মূল পৃষ্ঠের তুলনায় শক্ত, আরও চকচকে ও দাগ প্রতিরোধী।
মার্বেল ফিনিশিং করার অন্যান্য প্রায়শই ব্যবহৃত পদ্ধতি হলো একটি জৈব অ্যাসিড দিয়ে পালিশ করা অক্সালিক অ্যাসিড (H2C2O4)। ফলস্বরূপ প্রতিক্রিয়া নিম্নোক্ত:
এই ক্ষেত্রে বিক্রিয়ায় গঠিত ক্যালসিয়াম অক্সালেট (CaC2O4) স্লারি দিয়ে ধুয়ে ফেলা হয় যা রাসায়নিকভাবে পরিবর্তন করা হয়নি এমন একটি পৃষ্ঠকে রেখে যায়।
মাইক্রোবিয়াল অবক্ষয়
মেথিলোফাগা মুরাটা নামক হ্যালোআল্কালিফিলিক মেথিলোট্রফিক ব্যাকটেরিয়া ক্রেমলিনের ক্ষয়প্রাপ্ত মার্বেল থেকে বিচ্ছিন্ন ছিলো। মিলান ক্যাথেড্রাল থেকে মার্বেলের চারটি নমুনায় ব্যাকটেরিয়া ও ছত্রাকের অবক্ষয় সনাক্ত করা হয়েছে; কালো ক্ল্যাডোস্পোরিয়াম মেলানিন ব্যবহার করে শুকনো এক্রাইলিক রজন আক্রমণ করে।
সাংস্কৃতিক অবদান
ডান|থাম্ব| আন্তোনি মাদেস্কি, ওয়াওয়েল ক্যাথেড্রাল, [[ক্রাকুফ দ্বারা পোল্যান্ডের সমাধিমন্দিরের জাদউইগা]] গ্রিক ও রোমান ভাস্কর্য এবং স্থপতিদের প্রিয় মাধ্যম হিসাবে (ধ্রুপদী ভাস্কর্য দেখুন), মার্বেল ঐতিহ্য ও পরিমার্জিত স্বাদের একটি সাংস্কৃতিক প্রতীক হয়ে উঠেছে। এটির অত্যন্ত বৈচিত্র্যময় ও রঙিন নিদর্শনগুলো এটিকে একটি প্রিয় আলঙ্কারিক উপাদান করে তোলে এবং এটি প্রায়শই কম্পিউটার প্রদর্শন ইত্যাদির জন্য পটভূমির নমুনায় অনুকরণ করা হয়।
বাগো
বাগো (পূর্বের বানান পেগু ; বর্মী: ပဲခူးမြို့), যা হানতাওয়াদি নামে পরিচিত ছিল, মিয়ানমারের বাগো অঞ্চলের রাজধানী এবং একটি শহর। এটি ইয়াঙ্গুনের উত্তর-পূর্বে ৯১ কিলোমিটার (৫৭ মাইল) দূরে অবস্থিত।
ব্যুৎপত্তি
বর্মী নাম বাগো (ပဲခူး) সম্ভবত মন ভাষার স্থানের নাম বাগাও (মন ভাষা: ဗ ဂေါ,) থেকে উদ্ভূত হয়েছে। ১৯৮৯ সালে বর্মী সরকার সারা দেশে ইংরেজি স্থানের নাম পরিবর্তন না করা পর্যন্ত বাগো পেগু নামে পরিচিত ছিল। বাগো আগে হানতাওয়াদি (বর্মী: ဟံသာဝတီ; মন: ဟံသာ ဝ တဳ হংসাওয়াতোয়ী; পালি: হাশবতী) নামে পরিচিত ছিল, এটি একটি বর্মী-মন রাজ্যের নাম।
ইতিহাস
বাম|থাম্ব|শোয়েথালইয়াউং বৌদ্ধ মন্দিরে বুদ্ধের ৫৪ মিটার (১৭৭ ফুট) প্রতিমা। এটি ৯৯৪ সালে রাজা মিগাদেপা দ্বারা তৈরি হয়েছে। মন ভাষার বিভিন্ন বর্ষপঞ্জিতে বাগোর প্রতিষ্ঠা তারিখগুলো প্রকাশিত হয়, এদের মধ্যে ৫৭৩ খ্রিস্টাব্দ থেকে ১১৫২ খ্রিস্টাব্দ পর্যন্ত সালের উল্লেখ রয়েছে। পঞ্চদশ শতাব্দীর প্রথমদিকে বর্মী প্রশাসনিক গ্রন্থ জাবু কুঞ্চা অনুযায়ী পেগু ১২৭৬/৭৭ খ্রিস্টাব্দে প্রতিষ্ঠিত হয়েছিল। চীনা সূত্রগুলো রাজা সপ্তম জয়াভরমন যে ১১৯৯ সালে পেগুকে খমের সাম্রাজ্যের ভূখণ্ডে যুক্ত করেছে তার উল্লেখ করে। স্থান হিসেবে পেগুর প্রথম দিকের প্রমাণ কেবল প্যাগান আমলের (১২১২ এবং ১২৬৬) শেষ অবধিতে পাওয়া যায়। তখন এটি প্রাদেশিক রাজধানী নয়, মাত্র একটি ছোট শহর ছিল। প্যাগান সাম্রাজ্যের পতনের পরে, বাগো ১২৯০ এর দশকে হানতাওয়াদি রাজ্যের অংশ হয়ে যায়।
এই অঞ্চলটি মন ভাষাভাষীর রাজ্যের মধ্যে সবচেয়ে জনবহুল হওয়ায় ছোট বসতিটি ১৪ শতাব্দীতে দ্রুত গুরুত্বপূর্ণ হয়ে ওঠে। ১৩৬৯ সালে, রাজা বিন্নইয়া উ বাগোকে রাজধানী করেছিলেন। ১৫৩৮ সালে রাজ্যের পতনের আগ পর্যন্ত এই শহরটি রাজধানী ছিল।
রাজা রাজাদারিতের রাজত্বকালে বাগো এবং আভা রাজ্য চল্লিশ বছরের যুদ্ধে লিপ্ত ছিল। রানী শিন সাওবু যখন বৌদ্ধ ভিক্ষু ধামমাজেদীকে (১৪৭১-১৪৯২) তার উত্তরসূরির জন্য বেছে নেয় তখন রানীর শান্তিপূর্ণ রাজত্বের অবসান ঘটে। ধামমাজেদির অধীনে বাগো বাণিজ্য ও থেরবাদ বৌদ্ধ ধর্মের কেন্দ্রে পরিণত হয়।
১৫১৯ সালে, কোচিনের পর্তুগিজ বসতি ক্যাসাডো থেকে আগত ব্যবসায়ী আন্তোনিও কোরিয়া বাগোতে অবতরণ করেন। বাগ তখন পর্তুগিজদের কাছে পেগু নামে পরিচিত ছিল। তিনি কোচিন থেকে মরিচের জন্য নতুন বাজারের সন্ধান করেছিলেন। এক বছর পরে পর্তুগিজ ভারতের গভর্নর ডায়োগো লোপস ডি সেকুইরা পেগুতে একজন রাষ্ট্রদূত প্রেরণ করেছিলেন।
পার্বত্য খাগড়াছড়ি (জাতীয় সংসদের নির্বাচনী এলাকা)
পার্বত্য খাগড়াছড়ি হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খাগড়াছড়ি জেলায় অবস্থিত জাতীয় সংসদের ২৯৮নং আসন।
সীমানা
পার্বত্য খাগড়াছড়ি আসনটি খাগড়াছড়ি জেলা নিয়ে গঠিত।
বাগো
ইতিহাস
১৫৯৯ সালে টাঙ্গোট ও আরাকানের রাজাদের দ্বারা ধ্বংস হয়ে যাওয়ার পর পেরুতে পর্তুগিজ বিজয়কে ম্যানুয়েল দে আব্রেউ মৌসিনহো বর্ণনা করেছিলেন '' Breve discurso em que se conta a conquista do Reino do Pegú na India oriental feita pelos portugueses em tempo do vice-rei Aires de Saldanha, sendo capitão Salvador Ribeiro de Sousa, chamado Massinga, natural de Guimarães, a quem os naturais do Pegú elegeram por seu rei no ano de 1600" (পূর্ব ভারতের পেগু বিজয়ের সংক্ষিপ্ত বর্ণনা যখন ভাইসরয় আয়েরস সাল সালদানার সময়ে অধিনায়ক সালভাদোর রিবেইরো দে সউসা, ম্যাসিঙ্গা নামে পরিচিত, ১৬০০ খ্রিস্টাব্দে রাজা হিসাবে নির্বাচিত ছিলেন) নামক বইয়ে। ফার্নো মেন্ডেসের "পেরেগ্রিনিয়াম" এর সাথে এটি ১৭১১ থেকে ১৮২৯ পর্যন্ত প্রকাশিত হয়েছিল।
বর্মী রাজধানী ১৬৩৪ সালে আভাতে স্থানান্তরিত হয়। ১৭৪০ সালে মন গোষ্ঠী বিদ্রোহ করে পুনরুদ্ধার হানতাওয়াদি রাজ্য প্রতিষ্ঠা করে। তবে, ১৭৫৭ সালের মে মাসে এক বামার রাজা আলাউংপায়া শহরটি দখল করেছিলেন।
বাগো রাজা বোদাওয়াপায়া (রাজত্ব ১৭৮২-১৮১৯) পুনর্নির্মাণ করেছিলেন। তবে ততক্ষণে নদীটি শহরটিকে সমুদ্র থেকে বিচ্ছিন্ন করে পথ পরিবর্তন করেছিল। এটি পূর্বের গুরুত্বটি কখনই অর্জন করতে পারেনি। দ্বিতীয় অ্যাংলো-বর্মী যুদ্ধের পরে, ব্রিটিশরা ১৮৫২ সালে বাগোকে দখল করে। ১৮৬২ সালে ব্রিটিশ বার্মা প্রদেশটি গঠিত হয় এবং রাজধানী ইয়াঙ্গুনে স্থানান্তরিত হয়। বর্মী শব্দ ও উচ্চারণের সাথে ব্রিটিশদের উচ্চারণে যথেষ্ট পার্থক্য থাকায় বাগোর নাম  পেগু  নামে পরিচিত হয়।
১৯১১ সালে, হানতাওয়াদিকে নিচু বার্মার বাগো (বা পেগু) অঞ্চলের একটি জেলা হিসাবে বর্ণনা করা হয়েছিল। এটি ইয়াঙ্গুন জেলাতে অবস্থিত, যেখান থেকে এই শহরটি ১৮৮০ সালে একটি পৃথক জেলা তৈরি করতে বিচ্ছিন্ন হয়েছিল। এর ক্ষেত্রফল ৭,৮৩০ বর্গ কিলোমিটার (৩,০২৩ বর্গমাইল)। ১৯০১ সালে এর জনসংখ্যা ছিল ৪৮,৪১১ জন। গত দশকে জনসংখ্যা ২২% বৃদ্ধি পেয়েছে। হানতাওয়াদি এবং হিনতাদা এই প্রদেশের দুটি সবচেয়ে ঘনবসতিপূর্ণ জেলা ছিল।
হানতাওয়াদি, যেমনটি ১৯১১ সালে গঠিত হয়েছিল, ইরাবদী নদী এবং পেগু রেঞ্জের মাঝামাঝি সমুদ্র থেকে প্রসারিত বিস্তৃত সমভূমি দ্বারা তৈরি। জেলার সদর দপ্তর ছিল রাঙ্গুনে, যা একটি উপ-বিভাগীয় সদর দপ্তরও ছিল। দ্বিতীয় উপ-বিভাগটির সদর দপ্তর ইনসেইনে ছিল, যেখানে বিশাল রেলওয়ের কাজ ছিল। চাষাবাদ প্রায় পুরোপুরি ভাতের মধ্যে সীমাবদ্ধ ছিল, তবে এখানে প্রচুর শাকসবজি এবং ফলের বাগান ছিল।
বর্তমানে হানতাওয়াদি বাগো শহরের একটি ওয়ার্ড।
২০১৪
২০১৪ মিয়ানমার আদমশুমারি অনযায়ী বাগোর জনসংখ্যা ছিল ২,৫৪,৪২৪ জন যা বাগো শহরাঞ্চলের মোট জনসংখ্যার ৫১.৮%। বাগো ৩৪টি ওয়ার্ডে বিভক্ত।
উল্লেখযোগ্য স্থান
থাম্ব|মাহাযেদি প্যাগোডা থেকে তোলা ছবি।
আরও পড়ুন
International Dictionary of Historic Places: Asia and Oceania
জাস্টিনা মোরালেস হত্যাকাণ্ড
জাস্টিনা মোরালেস (ফেব্রুয়ারি ১৯, ১৯৮৭ - ডিসেম্বর ৩১, ১৯৯৫) নিউ ইয়র্কের ব্রুকলিনের বেডফোর্ড-স্টুয়েভেস্যান্ট বিভাগের একজন মার্কিন মেয়ে ছিলেন, যাকে তার মায়ের প্রেমিক লুইস সান্তিয়াগো ১৯৯৫ সালে নববর্ষের প্রাক্কালে আট বছর বয়সে হত্যা করে। তার মৃতদেহ কখনই পাওয়া যায়নি। এই হত্যাকাণ্ড প্রাথমিকভাবে নিউ ইয়র্ক সিটি সংবাদপত্রের মাধ্যমে কুখ্যাতি অর্জন করে।
অন্তর্ধান
জাস্টিনার নিখোঁজ হওয়ার বিষয়টি এক বছরেরও বেশি সময় ধরে সকলের নজর এড়িয়ে যায়। শিক্ষক এবং বিদ্যালয়ের কর্মকর্তারা তার দীর্ঘ অনুপস্থিতির কথা লক্ষ্য করতে ব্যর্থ হয়েছিল। ১৯৯৭ সালের ফেব্রুয়ারি মাসে এক আত্মীয় পুলিশকে জানান যে মেয়েটি নিখোঁজ এবং সম্ভবত তাকে হত্যা করা হয়েছে। পরবর্তী তদন্ত, প্রায় একই সময়ে এলিসা ইজকুইয়েরদো এবং নাদিন লকউডের মৃত্যুর মতো নিউ ইয়র্ক সিটি শিশু-কল্যাণ ব্যবস্থার ত্রুটিপ্রকাশ করে।
১৯৯৭ বিচার
১৯৯৭ সালে সান্তিয়াগোর বিচারে জানা যায় যে তিনি বেশ কয়েক বছর ধরে মেয়েটিকে শারীরিকভাবে নির্যাতন করেছিলেন এবং সেই রাতে একটি পার্টির জন্য স্নান করতে অস্বীকার করার সময় তিনি তাকে মারধর করেছিলেন। জাস্টিনার মা ডেনিস সোলেরো, যিনি সান্তিয়াগোর বান্ধবী ছিলেন, একইভাবে তার দ্বারা নির্যাতিত হয়েছিলেন। বেশ কয়েকটি সংবাদ প্রতিবেদন এবং সম্পাদকীয়তে সোলেরোকে একজন ভুক্তভোগী হিসেবে চিত্রিত করা হয়েছে, যিনি কাউকে জানাতে আতঙ্কিত হয়েছিলেন যে তার মেয়ে নিহত হয়েছে, অন্যদিকে অন্যান্য বিবরণে তাকে অপরাধের সহযোগী হিসেবে চিত্রিত করা হয়েছে, যিনি তার মেয়ের দুর্দশার প্রতি একটি বিকৃত উদাসীনতা প্রদর্শন করেছিলেন। হত্যার দুই বছর পর সান্তিয়াগোকে সর্বনিম্ন ছয় এবং সর্বোচ্চ উনিশ বছরের কারাদণ্ড দেওয়া হয়। সোলেরো প্রবেশনের বিনিময়ে সান্তিয়াগোর বিরুদ্ধে সাক্ষ্য দিতে সম্মত হয়েছিলেন।
১৯৯৯ সালে জানা যায় যে সোলেরো অন্য একটি মেয়ের সাথে পুনরায় মিলিত হতে চেয়েছিলেন। জানা যায় যে, সোলেরো তার নাম পরিবর্তন করে "ফোর্বস" রেখেছেন এবং তার দুই বছরের মেয়ে সিয়েরার সাথে তত্ত্বাবধানে দেখা করতে চাইছেন। ব্রুকলিন সুপ্রিম কোর্টের বিচারপতি জোসেফ ব্রুনো বলেন, সেই বছর মা-মেয়ের পুনর্মিলনের কোন সুযোগ ছিল না। তিনি বলেছিলেন: "এই মুহুর্তে, আমি তাকে কোন সন্তানের সাথে, বিশেষ করে তার নিজের সন্তানের সাথে দেখা করার অনুমতি দেওয়ার কোন ভিত্তি দেখছি না"। ব্রুনো আরও বলেছিলেন: "এটা হতাশাজনক হতে পারে, কিন্তু এটা অবাক হওয়ার কিছু নেই যে এটা আমার অবস্থান।"
নিক্সমারি ব্রাউনের সাথে তুলনা
২০০৮ সালের জানুয়ারি মাসে দ্য নিউ ইয়র্ক পোস্টে আন্দ্রেয়া পেইসারের একটি নিবন্ধে জাস্টিনার সাথে নিক্সমেরি ব্রাউনের তুলনা করা হয়, যার হত্যার বিচার একই মাসে শুরু হয়।
রবীন্দ্রসঙ্গীত
thumb|right|200px|"[[গীতবিতান" সংকলনের ‘স্বদেশ’ পর্যায়ভুক্ত ‘বিধির বাঁধন কাটবে তুমি’ গানটির পাণ্ডুলিপি। এই গানটি একটি জনপ্রিয় রবীন্দ্রসংগীত।]] thumb|200px|right|[[রবীন্দ্রনাথ ঠাকুর, কলকাতা, ১৯১৫]] 200px|thumb|কলকাতায় রবীন্দ্রসংগীতের একটি অনুষ্ঠান রবীন্দ্রসঙ্গীত হল রবীন্দ্রনাথ ঠাকুর কর্তৃক রচিত ও সুরারোপিত গান। বাংলা সংগীতের জগতে এই গানগুলি একটি বিশেষ গুরুত্বপূর্ণ স্থানের অধিকারী। রবীন্দ্রনাথের জনগণমন-অধিনায়ক জয় হে ও আমার সোনার বাংলা গানদুটি যথাক্রমে ভারত ও বাংলাদেশ রাষ্ট্রের জাতীয় সঙ্গীত। এছাড়া ভারতের জাতীয় স্তোত্র বঙ্কিমচন্দ্র চট্টোপাধ্যায় রচিত বন্দে মাতরম্‌ গানটিতে রবীন্দ্রনাথই সুরারোপ করেছিলেন।
রবীন্দ্রনাথ ঠাকুর কর্তৃক রচিত মোট গানের সংখ্যা ২২৩২। তার গানের কথায় উপনিষদ্‌, সংস্কৃত সাহিত্য, বৈষ্ণব সাহিত্য ও বাউল দর্শনের প্রভাব সুস্পষ্ট। অন্যদিকে তার গানের সুরে ভারতীয় শাস্ত্রীয় সংগীতের (হিন্দুস্তানি ও কর্ণাটকি উভয় প্রকার) ধ্রুপদ, খেয়াল, ঠুমরি, টপ্পা, তরানা, ভজন ইত্যাদি ধারার সুর এবং সেই সঙ্গে বাংলার লোকসঙ্গীত, কীর্তন, রামপ্রসাদী, পাশ্চাত্য ধ্রুপদি সঙ্গীত ও পাশ্চাত্য লোকগীতির প্রভাব লক্ষ্য করা যায়। রবীন্দ্রনাথের সকল গান গীতবিতান নামক সংকলন গ্রন্থে সংকলিত হয়েছে। উক্ত গ্রন্থের ১ম ও ২য় খণ্ডে রবীন্দ্রনাথ নিজেই তার গানগুলিকে ‘পূজা’, ‘স্বদেশ’, ‘প্রেম’, ‘প্রকৃতি’, ‘বিচিত্র’ও ‘আনুষ্ঠানিক’ – এই ছয়টি পর্যায়ে বিন্যস্ত করেছিলেন। তার মৃত্যুর পর গীতবিতান গ্রন্থের প্রথম দুই খণ্ডে অসংকলিত গানগুলি নিয়ে ১৯৫০ সালে উক্ত গ্রন্থের ৩য় খণ্ড প্রকাশিত হয়। এই খণ্ডে প্রকাশিত গানগুলি ‘গীতিনাট্য’, ‘নৃত্যনাট্য’, ‘ভানুসিংহ ঠাকুরের পদাবলী’, ‘নাট্যগীতি’, ‘জাতীয় সংগীত’, ‘পূজা ও প্রার্থনা’, ‘আনুষ্ঠানিক সংগীত, ‘প্রেম ও প্রকৃতি’ ইত্যাদি পর্যায়ে বিন্যস্ত। ৬৪ খণ্ডে প্রকাশিত স্বরবিতান গ্রন্থে রবীন্দ্রনাথের যাবতীয় গানের স্বরলিপি প্রকাশিত হয়েছে।
জোড়াসাঁকো ঠাকুরবাড়িতে সঙ্গীতচর্চার ব্যাপক প্রচলন ছিল। রবীন্দ্রনাথের বাবা দেবেন্দ্রনাথ ঠাকুর ও রবীন্দ্রনাথের অন্যান্য দাদারা নিয়মিত সংগীতচর্চা করতেন। কিশোর বয়সে রবীন্দ্রনাথের সঙ্গীতশিক্ষায় সর্বাধিক প্রভাব বিস্তার করেছিলেন তার নতুনদাদা জ্যোতিরিন্দ্রনাথ ঠাকুর। এগারো বছর বয়সে লেখা ‘গগনের থালে রবি চন্দ্র দীপক জ্বলে’ গানটি সম্ভবত রবীন্দ্রনাথ কর্তৃক রচিত প্রথম গান। এরপর প্রায় ৭০ বছর ধরে তিনি নিয়মিত গান রচনা করে গিয়েছিলেন। স্বরচিত গীতিকবিতা ছাড়াও কয়েকটি বৈদিক স্তোত্র ও বৌদ্ধ মন্ত্র এবং বিদ্যাপতি, গোবিন্দদাস, বঙ্কিমচন্দ্র চট্টোপাধ্যায়, সত্যেন্দ্রনাথ ঠাকুর, অক্ষয়কুমার বড়াল, সুকুমার রায় ও হেমলতা দেবী কর্তৃক রচিত কয়েকটি গানে সুরারোপ করেছিলেন। তার লেখা শেষ গানটি হল ‘হে নূতন দেখা দিক আর বার’। ১৯৪১ সালে রবীন্দ্রনাথের জীবদ্দশায় তার শেষ জন্মদিনে এটি পরিবেশিত হয়েছিল।
রবীন্দ্রনাথ নিজেও সুগায়ক ছিলেন। বিভিন্ন সভাসমিতিতে তিনি স্বরচিত গান পরিবেশন করতেন। কয়েকটি গান তিনি গ্রামোফোন ডিস্কেও প্রকাশ করেছিলেন। সঙ্গীত প্রসঙ্গে কয়েকটি প্রবন্ধও তিনি রচনা করেন। এছাড়া স্বরচিত নাটকেও তিনি নিজের গান ব্যবহার করতেন। সঙ্গীতকে তিনি বিদ্যালয়-শিক্ষার পরিপূরক এক বিদ্যা মনে করতেন। রবীন্দ্রনাথের মৃত্যুর পর তার রচিত গানগুলি বাঙালি সমাজে বিশেষ জনপ্রিয়তা অর্জন করে।
সংজ্ঞা
‘রবীন্দ্রসংগীত’ বলতে রবীন্দ্রনাথ ঠাকুর কর্তৃক রচিত এবং রবীন্দ্রনাথ বা তার নতুনদাদা জ্যোতিরিন্দ্রনাথ ঠাকুর কর্তৃক সুরারোপিত গানগুলিকেই বোঝায়। রবীন্দ্রনাথের কবিতায় অন্যের সুরারোপিত গানগুলিকে ‘রবীন্দ্রসংগীত’ বর্গভুক্ত করা হয় না। এই কারণে জনপ্রিয় ‘দিনের শেষে ঘুমের দেশে’ (সুরকার: পঙ্কজকুমার মল্লিক) গানটিকে রবীন্দ্রসঙ্গীত পর্যায়ভুক্ত করা হয়নি।
প্রথম গান রচনা
রবীন্দ্রনাথ রচিত প্রথম গানটি হল ‘গগনের থালে রবি চন্দ্র দীপক জ্বলে’। এই গানটি গুরু নানক রচিত ‘গগন মে থাল রবি চন্দ্র দীপক বনে’ ভজনটির প্রথমাংশের প্রায় আক্ষরিক অনুবাদ। তত্ত্ববোধিনী পত্রিকার ফাল্গুন ১২৮১ (জানুয়ারি, ১৮৭৫) সংখ্যায় এটি প্রকাশিত হয়। আদি ব্রাহ্মমাজ প্রকাশিত ব্রহ্মসংগীত স্বরলিপি গ্রন্থে এটি জ্যোতিরিন্দ্রনাথ ঠাকুরের রচনা বলে উল্লেখ করা হয়েছে। তবে রবীন্দ্রনাথ মনে করতেন, এটি তারই রচনা। রবীন্দ্রজীবনীকার প্রশান্তকুমার পাল এই গান রচনা ও প্রকাশের ইতিহাস সম্পর্কে লিখেছেন: "...ভারতবর্ষীয় ব্রাহ্মসমাজের পাক্ষিক মুখপত্র ধর্মতত্ত্ব পত্রিকার ১ ভাদ্র ১৭৯৪ শক [১২৭৯; 1872] সংখ্যার [৪ । ১৪] ৭৩৮ পৃষ্ঠায় নানকের ভজনটি প্রথম বঙ্গাক্ষরে প্রকাশিত হয়। এর পরই তত্ত্ববোধিনী-র ফাল্গুন সংখ্যার ১৯১-৯২ পৃষ্ঠায় ‘সংবাদ’ শিরোনানায় ২৪ ভাদ্র লাহোর সৎসভার দ্বিতীয় সাংবাৎসরিক প্রসঙ্গে গদ্যানুবাদ-সহ গানটি মুদ্রিত হয়। পদ্যানুবাদটি সুর-সংযোজিত [‘রাগিণী জয় জয়ন্তী – তাল ঝাঁপতাল] হয়ে ১১ মাঘ ১২৮১ [শনি 23 Jan 1875] তারিখে আদি ব্রাহ্মসমাজের পঞ্চচত্বারিংশ সাংবাৎসরিক সায়ংকালীন উপাসনায় গীত হয় ও পরবর্তী ফাল্গুন সংখ্যায় তত্ত্ববোধিনী-র ২০৯ পৃষ্ঠায় মুদ্রিত হয়। ...আমাদের অনুমান পদ্যানুবাদটি রবীন্দ্রনাথেরই কৃত। ফাল্গুন সংখ্যায় অনুবাদ-সহ মূল অংশটি প্রকাশিত হবার কয়েকদিন পরেই রবীন্দ্রনাথ পিতার সঙ্গে বোলপুর হয়ে অমৃতসরে আসেন। খুবই সম্ভব যে, তিনি তত্ত্ববোধিনী মারফত রচনাটির সঙ্গে পরিচিত হয়েছিলেন। অমৃতসরে পিতার সঙ্গে যখন গুরু-দরবারে উপস্থিত থাকতেন, তখন অন্যান্য শিখ ভজনের সঙ্গে এই গানটিও তিনি শুনেছিলেন, এমন সম্ভাবনার কথা সহজেই ভাবা যেতে পারে। আর এই যোগাযোগের অভিঘাতে রবীন্দ্রনাথ ভজনটির বঙ্গানুবাদ করেন। ...আমাদের এই আনুমানিক সিদ্ধান্ত যদি বিদগ্ধজনের সমর্থনযোগ্য হয়, তবে এটি-ই রবীন্দ্রনাথ-রচিত প্রথম ব্রহ্মসংগীত বলে গণ্য হবে। ...তবে আমাদের মত গ্রাহ্য হলে সেখানে বয়স ও সালটি সংশোধনের প্রয়োজন হবে, লিখতে হবে – ‘বয়স ১১। ১২৭৯। ১৮৭৩’।"
বৈশিষ্ট্য
তিনি কেবল গীতিকার বা সুরকার নন, তিনি সঙ্গীতস্রষ্টা। রবীন্দ্রসঙ্গীত কাব্য ও সুরের মধুর মিলনের অনন্য দৃষ্টান্ত। স্বরচিত অধিকাংশ গানে সুরারোপ করেছেন রবীন্দ্রনাথ নিজেই। "স্থায়ী", "অন্তরা", "সঞ্চারী" এবং "আভোগ" - এই চারটি রূপবন্ধের ক্রমিক সমন্বয়ে যে একটি গান সম্পূর্ণ হয়ে উঠে তা তিনি সম্যক উপলব্ধি করেছিলেন। তার এই উপলব্ধি সর্বভারতীয় সঙ্গীত ঐতিহ্যেরই প্রতিফলন। তবে তিনি গানে "তান-বিস্তারের" অপরিহার্যতা অস্বীকার করে সঙ্গীত রচনা করেছেন। তার গানে বিস্তার ব্যতিরেকেই সুর শব্দকে ছাড়িয়ে বিশেষ ব্যঞ্জনা সৃষ্টি করে। সুরের বৈশিষ্ট্যেই তার গান রবীন্দ্রসঙ্গীত হয়ে উঠেছে। অন্যদিকে প্রচলিত তালে সুর বাঁধার সঙ্গে সঙ্গে অপ্রচলিত নানা তাল তিনি ব্যবহার করেছেন। তার কাছে আমরা পেয়েছি ১৫ মাত্রা, ১৭ মাত্রা, ১৮ মাত্রা, ১৯ মাত্রা ইত্যাদির বাংলা গান। "সঙ্গীতের মুক্তি" নামীয় প্রবন্ধটি তার সঙ্গীত চিন্তার দলিল।
চলচ্চিত্রে রবীন্দ্রসংগীতের প্রয়োগ
বাংলা চলচ্চিত্রে রবীন্দ্রসঙ্গীতের প্রয়োগ শুরু হয় ১৯৩৭ সালে। ওই বছর নিউ থিয়েটার্স প্রাইভেট লিমিটেড প্রযোজিত ও প্রমথেশ বড়ুয়া পরিচালিত মুক্তি চলচ্চিত্রে প্রথম রবীন্দ্রসঙ্গীত ব্যবহার করা হয়। এরপর সত্যজিৎ রায়, ঋত্বিক ঘটক, গৌতম ঘোষ,অপর্ণা সেন, ঋতুপর্ণ ঘোষ প্রমুখ আন্তর্জাতিক-খ্যাতিসম্পন্ন পরিচালকগণ তাদের ছবিতে সার্থকভাবে রবীন্দ্রসঙ্গীত প্রয়োগ করেছেন। মূলধারার বহু জনপ্রিয় চলচ্চিত্রেও জনপ্রিয় রবীন্দ্রসঙ্গীতগুলি ব্যবহার করা হয়।